Κωστάκης Ανθόπουλος Πασάς

Ο Κωστάκης Ανθόπουλος Πασάς (τουρκικά: Kostaki Antopulos Paşa, 1835 - 1902) ήταν ανώτατος υπάλληλος της Οθωμανικής Αυτοκρατορίας και γενικός διοικητής της Κρήτης, ελληνικής καταγωγής.

Γεννήθηκε στην Κωνσταντινούπολη και σε ηλικία 42 ετών διορίστηκε γερουσιαστής, μέλος του Meclis-i Âyan, έπειτα από την παραχώρηση του πρώτου συντάγματος από το Σουλτάνο.Λήμμα στο Παγκόσμιο Βιογραφικό Λεξικό Εκδοτική Αθηνών, τ. 1, τελ. ανανέωση 28-5-2013.

Δίδαξε ως καθηγητής στο ναυτικό οθωμανικό κολέγιο και ασχολήθηκε με τα νομικά, διοριζόμενος εισαγγελέας του Ανωτάτου Δικαστηρίου της Οθωμανικής Αυτοκρατορίας (Osmanlı Yargıtay).

Το 1887 ανέλαβε Γενικός Διοικητής Κρήτης.Εγκυκλοπαίδεια Πάπυρος Λαρούς Μπριτάννικα, Πάπυρος Πρες, τ. 9, σελ. 173.

Το 1895 έγινε πρεσβευτής στο Λονδίνο, θέση που είχε όταν απεβίωσε. Ο τάφος του βρίσκεται στη Μονή Αγίου Γεωργίου Κρημνού στο νησί Χάλκη.ΜΟΝΗ ΑΓ. ΓΕΩΡΓΙΟΥ ΚΡΗΜΝΟΥ , Ιερά Μητρόπολις Πριγκηπονήσων

 Παραπομπές 

Κατηγορία:Οθωμανοί
Κατηγορία:Γενικοί διοικητές Κρήτης
Κατηγορία:Μέλη της Γερουσίας της Οθωμανικής Αυτοκρατορίας